google/wiki40b huggingface dataset:
पन्नालाल जैन

जीवन

पन्नालाल जी का जन्म सन १९११ में सागर के एक छोटे से गांव परगुवां में हुआ। इनके पिता एवं माता का नाम गल्लीलाल व जानकीबाई था। १९१९ में उनके पिता की मृत्यु के बाद वह सागर चले गए। पन्नालाल ने सागर में गणेशप्रसाद वर्णी द्वारा स्थापित प्रसिद्ध संस्थान "सट्टारका सुधा तारांगिनी संस्कृत पाठशाला" में अध्ययन किया, जो कि वर्तमान में गणेश वर्णी संस्कृत विद्यालय के नाम से प्रचलित हैं। लंबे समय तक पन्नालाजी ने भी वहां पढ़ाया। उनका विवाह १९३१ में हुआ था। उनकी पत्नी का नाम सुंदरबाई था। उसी वर्ष उन्हें विद्यालय में शिक्षक के रूप में नियुक्त किया गया था। बाद में उन्होंने वाराणसी में सियादवाद महाविद्यालय में अध्ययन किया। उन्होंने १९३६ में साहित्याचार्य की पदवी अर्जित की। उन्होंने १९३३ से १९८३ तक सागर के मोराजी में  सट्टारका सुधा तारांगिनी संस्कृत पाठशाला में मार्गदर्शक के रूप में अपना अधिकांश जीवन व्यतीत किया, जिसे वर्तमान में गणेश वर्णी दिगंबर जैन संस्कृत महाविद्यालय के रूप में जाना जाता है। सेवानिवृत्त होने के बाद उन्होंने ८ जनवरी २००१ तक जबलपुर में वर्णी दिगंबर जैन गुरुकुल मे अध्यापन का कार्य किया।
उन्होंने क्षुल्लक गणेशप्रसाद वर्णी द्वारा प्रसिद्ध आत्मकथा "मेरी जीवन गाथा" के दोनों खंडों को संपादित किया जो १९४९ और १९६० में प्रकाशित हुए थे। उन्होंने १९७४ में श्री गणेशप्रसाद वर्णी स्मृति ग्रंथ भी संपादित किया।
उन्होंने प्रमुख भिक्षुओं और तपस्विनों के लिए एक मार्गदर्शक के रूप में कार्य किया था। उन्होंने १९८० में सागर में धवला (धवला टीका) ग्रंथों पर व्याख्यान शुरू करने में आचार्य विद्यासागर की सहायता की। उन्होंने अक्सर सागर में महिलाश्रम की अध्यक्ष आर्यिका विशुद्धमती को संचालन हेतु सलाह दी। वह द्रोणागिरी और बड़ा मलहारा में जैन संस्थानों से भी जुड़े थे। १९५५ में उन्होंने ऐतिहासिक गजरथ को प्रचार मंत्री के रूप में व्यवस्थित करने में मदद की। उन्होंने १९८१ में खजुराहो में गजरथ त्यौहार में भी सहायता की। वह १९४६ से १९८५ के दौरान विद्वानों की एक अग्रणी परिषद दिगंबर जैन विद्यापरिषद से जुड़े थे।
एक साधारण, सभ्य और निर्विवाद पारंपरिक विद्वान, उन्हें महाकवि हरिचंद पर उनके काम के लिए १९७३ में सागर विश्वविद्यालय द्वारा पीएचडी से सम्मानित किया गया था।
उन्हें १९६९ में संस्कृत के शिक्षण में उनके शैक्षणिक योगदान के लिए भारत के राष्ट्रपति डॉ वी वी गिरी द्वारा सम्मानित किया गया था।

स्मारक और विरासत

८ मार्च २००१ को कुंडलपुर तीर्थ में, भगवान आदिनाथ बड़े बाबा की छाया में, पन्नालाल जी ने ध्यानमग्न होकर अपना शरीर को त्याग दिया। सागर में, नमक मंडी के मध्य से गुजरने वाले मार्ग को साहित्याचार्य पंडित पन्नालाल जैन मार्ग नाम दिया गया है, जिसमें सड़क के बीच में एक अर्ध-प्रतिमा है। उनकी मूर्ति नमक मंडी तिराहा पर एक तरह से रखी गई है।
अचल जैन, जिन्होंने संस्कृत साहित्य में उनके योगदान पर उनके शोध पत्रों को लिखा था, को इंदौर विश्वविद्यालय द्वारा पीएचडी से सम्मानित किया गया था।
पन्नालाल जैन स्मारक समिति  नामक संगठन सागर में संस्कृत विद्वानों का सम्मान करती है।.जैन मुनी प्रतिशक्षगर उनके पोते थे।
कृष्ण किशोर

कृष्ण किशोर (जन्म : १९४१) न्यू ब्राइटन, मिनेसोटा, अमेरिका में बसे भारतीय मूल के हिंदी लेखक हैं। उनका जन्म अम्बाला छावनी हरियाणा में हुआ था। कविता तथा निबंध उनके लेखन की प्रमुख विधाएँ हैं। वे वर्ष २००४ से वेब तथा कागज पर प्रकाशित होने वाली अन्यथा नामक साहित्यिक पत्रिका के संपादक भी है। अन्यथा नाम से उनका एक कविता संग्रह भी प्रकाशित हुआ है तथा उन्हें वर्ष २००५ के पद्मभूषण डॉ॰ मोटूरि सत्यनारायण पुरस्कार से सम्मानित किया गया है।
रूफ़स स्क्रिमजर

रूफ़स स्क्रिमजर (अंग्रेज़ी: Rufus Scrimgeour) जे. के. रोलिंग द्वारा अंग्रेज़ी में रचित हैरी पॉटर (उपन्यास) शृंखला का एक पात्र है। वो उपन्यास की छठी कड़ी में नवनिर्वाचित जादूमन्त्री है।
प्रधानमंत्री मुद्रा योजना

उद्देश्य

मुद्रा बैंक के तहत प्रधानमंत्री मुद्रा योजना के हस्तक्षेप के तहत इसमें तीन श्रेणीयां है -शिशु ,किशोर और तरुण। ये तीनों श्रेणीयां लाभार्थियों को विकास और वृद्धि में मदद करेगी।मुद्रा बैंक के प्रमुख उद्देश्य इस प्रकार हैः
1. सूक्ष्म वित्त के ऋणदाता और कर्जगृहिता का नियमन और सूक्ष्म वित्त प्रणाली में नियमन और समावेशी भागीदारी को सुनिश्चित करते हुए उसे स्थायित्व प्रदान करना। 
2. सूक्ष्म वित्त संस्थाओं (एमएफआई) और छोटे व्यापारियों, रिटेलर्स, स्वसहायता समूहों और व्यक्तियों को उधार देने वाली एजेंसियों को वित्त एवं उधार गतिविधियों में सहयोग देना। 
3. सभी एमएफआई को रजिस्टर करना और पहली बार प्रदर्शन के स्तर (परफॉर्मंस रेटिंग) और अधिमान्यता की प्रणाली शुरू करना। इससे कर्ज लेने से पहले आकलन और उस एमएफआई तक पहुंचने में मदद मिलेगी, जो उनकी जरूरतों को पूरी करते हो और जिसका पुराना रिकॉर्ड सबसे ज्यादा संतोषजनक है। इससे एमएफआई में प्रतिस्पर्धात्मकता बढ़ेगी। इसका फायदा कर्ज लेने वालों को मिलेगा। 
4. कर्ज लेने वालों को ढांचागत दिशानिर्देश उपलब्ध कराना, जिन पर अमल करते हुए व्यापार में नाकामी से बचा जा सके या समय पर उचित कदम उठाए जा सके। डिफॉल्ट के केस में बकाया पैसे की वसूली के लिए किस स्वीकार्य प्रक्रिया या दिशानिर्देशों का पालन करना है, उसे बनाने में मुद्रा मदद करेगा। 
5. मानकीकृत नियम-पत्र तैयार करना, जो भविष्य में सूक्ष्म व्यवसाय की रीढ़ बनेगा।
6. सूक्ष्य व्यवसायों को दिए जाने वाले कर्ज के लिए गारंटी देने के लिए क्रेडिट गारंटी स्कीम बनाएगा। 
7. वितरित की गई पूंजी की निगरानी, कर्ज लेने और देने की प्रक्रिया में मदद के लिए उचित तकनीक मुहैया कराएगा। 
8. छोटे और सूक्ष्म व्यवसायों को प्रभावी ढंग से छोटे कर्ज मुहैया कराने की प्रभावी प्रणाली विकसित करने के लिए प्रधानमंत्री मुद्रा योजना के तहत उपयुक्त ढांचा तैयार करना।

प्रदर्शन

इस योजना के तहत मनीकंट्रोल॰कॉम के अनुसार, लगभग 1,65,000 लोग लाभ उठाने के ओवर-आलेखन सरकार ने 1 सितंबर 2015 से इस योजना के लिए अमरीकी डालर $ 157,400,000 जुटाए हैं इनको जहां सुविधा हुई है।
हिन्दी के बाल साहित्यकार

शताब्दी की चुनी हुई बाल कविताओं के प्रमुख रचनाकारों में--
श्रीधर पाठक की प्रमुख बाल कविताओं में- कुक्कुटी, उठो भई उठो, देल छे आए, तीतर, बिल्ली के बच्चे, तोते पढ़े, मैना, चकोर, मोर, कोयल, गुड्डी लोरी
महावीर प्रसाद की प्रमुख बाल कविताओं में- कोकिल
अयोध्यासिंह उपाध्याय "हरिऔध" की प्रमुख बाल कविताओं में- एक तिनका, एक बूँद, चूँ चूँ चूँ चूँ म्याऊँ म्याऊँ, बंदर और मदारी, चमकीले तारे, जागो प्यारे, चंदा मामा
डाकपत्थर

डाकपत्थर एक प्रसिद्ध और खूबसूरत पिकनिक स्थल है जो देहरादून से लगभग ५० किलोमीटर है। इस जगह के आर्कषणों में जल बिजली स्टेशन है जो डाकपत्‍थर बैराज पर स्थित है। यहाँ पर कई गेस्ट हाउस हैं जहाँ लोग ठहर सकते हैं और यहाँ की प्राकृतिक आभा का आनंद ले सकते हैं।
मर्डेका

यह् एक प्रमुख दैनिक समाचार पत्र है।
अंकल बोनमी हू कैन रिकॉल हिज़ पास्ट लाइव्स

थाइलैंड के अपिचातपोंग वीरासेतकुल द्वारा निर्देशित यह फिल्म एक व्यक्ति के पुनर्जन्म की कहानी है। इसे 2010 में 63 वें कान फिल्म समारोह में 'पाम ड'ओर' पुरस्कार प्रदान किया गया।
ब्रह्मपुर

ब्रह्मपुर का इतिहास

ब्रह्मपुर नगर के चारो तरफ कभी कलिंग राज्य का आत्मा बैठ ता था। कलिंग राज्य का राजधानी और केंद्र हजारों साल तक इसीके आस पास रहा । सम्राट अशोक का सिला लेख ब्रह्मपुर नगर के पास  जाऊगढ़ में अभी भी हे । कलिंग की ईस्ट देवी तारा तारिणी शक्ति पीठ भी एसी सहर के पास हे। ब्रह्मपुर नगर ब्रिट्रिश शासन कि अबधि मैं माद्रास प्रेसिडेन्सी की अधीन में था। सन 1936 मै ओडिशा राज्य पुनर्गठन के वाद गंजाम जील्ला मै सामिल हुआ।

अर्थतंत्र

ब्रह्मपुर नगर दक्षिण ओडिशा कि आर्थिक राजधानी के रूप में माना जाता है। प्रमुख व्यवसाइक संगठन यहाँ स्थित है।

यातायात

यह नगर भारत के हर प्रान्त को रेल एबं सडक मार्ग से जुडा हुआ है। नज्दिक हवाई अडा भुवनेश्वर है।

खानपान

द़क्षिण भारत के साथ सटे हुए कारण, यहाँ की खानपान में द़क्षिण भारतीय खाना के साथ साथ ओडिआ खाना कि एक अपूर्व मिश्रण है। यहाँ कि एक अनोखी बात ये है की सुबह कि नाश्ता ज्यादातर लोग बाहार हि करते है।

बाज़ार

ब्रह्मपुर रेशम शाढि, अलंकार, क्रुषि जात पदार्थ का एक प्रमुख बाजार है।
समवाय सम्बन्ध

वैशेषिक दर्शन में स्वीकृत सात पदार्थों में छठा पदार्थ 'समवाय संबंध' है।
संबंध नित्य और अनित्य होते हैं। संयोग अनित्य संबंध है जैसे कलम का कागज से। पर कलम का कलम के रंग से नित्य संबंध है। अत: ऐसे संबंध को जिसके बिना वस्तु की सत्ता ही न रहे समवाय संबंध कहते हैं। द्रव्य का गुण से, द्रव्य का क्रिया से, अवयव का अवयवी से, जाति का व्यक्ति से तथा नित्य द्रव्य का विशेष से समवाय संबंध होता है। गुण, क्रिया आदि से विशिष्ट वस्तु का ज्ञान विशेषण और विशेष्य के संबंध के ज्ञान से होता है, अत: गुण, क्रिया आदि का गुणी, क्रियावान्‌ आदि से कोई संबंध अवश्य होगा। यह संबंध संयोग से भिन्न है अत: इसको अलग पदार्थ माना गया।
सगुण वस्तु गुण और द्रव्य का, अवयवों का समूह मात्र नहीं है। यह उनके समूह से विशिष्ट है। यह वैशिष्ट्य समवाय संबंध के कारण है। बौद्ध तथा मीमांसा दर्शनों में अवयवी को अवयवों का समूह मात्र माना गया है, अत: समवाय का खंडन किया गया है। न्याय दर्शन ने समवाय को तार्किक दृष्टि से पुष्ट किया।
समीर रायचौधुरी

समीर रायचौधुरी' (१-११-१९३३) (সমীর রায়চৌধুরী) बांग्ला साहित्य के एक प्रमुख कवि, आलोचक, कहानीलेखक एवम दार्शनिक हैं। भुखी पीढी आन्दोलन के प्रथम मेनिफेस्टो घोषणाकारीयों में वह प्रधान थे। हवा ४९ साहित्यपत्र के वह सम्पादक रहे हैं। उन्होनें अंग्रेजि भाषा में भी कविता एवम कहानियों के संकलन सम्पाद्न किये हैं। उनके लिखे खुलजा सिमसिम कहानी संकलन को अधुनान्तिक कहा गया है।
अक्षर कोडन

अक्षर कूटन या संप्रतीक कूटन (character encoding) के अन्तर्गत किसी लेखन पद्धति में प्रयुक्त सभी अक्षरों एवं प्रतीकों के लिये अलग-अलग संख्याएँ निर्धारित कर दी जाती हैं। उदाहरण के लिये आस्की (ASCII) में लैटिन अक्षर A को निरूपित करने के लिये संख्या 65 निर्धारित की गयी है; B के लिये 66, C के लिये 67 आदि। इन्हीं संख्याओं को 'कूट' या 'संप्रतीक कूट' कहा जाता है। कम्प्युटर के अन्दर किसी टेक्स्ट को सहेजने या निरुपित करने के लिये इन्हीं संख्याओं का प्रयोग होता है।
मोर्स कोड, आस्की और नवीनतम यूनिकोड, 'अक्षर कूटन' के कुछ प्रकार हैं।
'अक्षर कूटन' के स्थान पर 'संप्रतीक सेट', 'संप्रतीक मैप' और 'कूट पृष्ट' आदि शब्दों का प्रयोग भी किया जाता है। कभी-कभी 'अक्षर कूटन' से सीमित अर्थ लगाया जाता है। यूनिकोड के आने के बाद पुराने अक्षर कोडिंग को 'लिगेसी कोडिंग' कहा जाने लगा है। देवनागरी के लिये कृतिदेव, सुशा, चाणक्य आदि पुराने कोडिंग प्रयोग होते थे।
दशाध्यायी

दशाध्यायी, वराहमिहिर द्वारा रचित प्रसिद्ध ग्रन्थ बृहज्जातक के प्रथम दस अध्यायों की टीका है। इसकी रचना केरल निवासी गोविन्द भट्टतिरि (1237 – 1295) ने की थी।
इंका सभ्यता

इंका दक्षिण अमेरीका के मूल निवासिओं (रेड इण्डियन जाति) की एक गौरवशाली उपजाति थी। इंका प्रशासन के सम्बन्ध में विद्वानों का ऐसा मत है कि उनके राज्य में वास्तविक राजकीय समाजवाद (स्टेट सोशियलिज्म) था तथा सरकारी कर्मचारियों का चरित्र अत्यंत उज्वल था। इंका लोग कुशल कृषक थे। इन्होंने पहाड़ियों पर सीढ़ीदार खेतों का प्रादुर्भाव करके भूमि के उपयोग का अनुपम उदाहरण प्रस्तुत किया था। आदान-प्रदान का माध्यम द्रव्य नहीं था, अत: सरकारी करों का भुगतान शिल्पों की वस्तुओं तथा कृषीय उपजों में किया जाता था। ये लोग खानों से सोना निकालते थे, परंतु उसका मंदिरों आदि में सजावट के लिए ही प्रयोग करते थे। ये लोग सूर्य के उपासक थे और ईश्वर में विश्वास करते थे।

इतिहास

सन् ११०० ई. तक इंका लोग अपने पूर्वजों की भान्ति अन्य पड़ोसियों के जैसा जीवन ही व्ययतीत करते थे, परंतु लगभग सन् ११०० ई. में कुछ परिवार कुसको घाटी में पहुँचे जहाँ उन्होंने आदिम निवासियों को परास्त करके कुज़्को नामक नगर का शिलान्यास किया। यहाँ उन्होंने लामा नामक पशु के पालन के साथ-साथ कृषि भी आरंभ की। कालांतर में उन्होंने टीटीकाका झील के दक्षिण पश्चिम में अपने राज्य को प्रशस्त किया। सन् १५२८ ई. तक उन्होंने पेरू, ईक्वाडोर, चिली तथा पश्चिमी अर्जेंटीना पर भी अधिकार कर लिया। परन्तु यातायात के साधनों के अभाव में तथा गृहयुद्ध के कारण इंका साम्राज्य छिन्न-भिन्न हो गया।
ढाणी और गाँव

ढाणी क्या है ?

उत्तर-पश्चिम भारत में, एक ढाणी सबसे छोटा समूह है इसमें ज्यादातर झोपड़ियां होती है। एक ढाणी में रहने वाले सभी परिवार के सदस्य होते हैं। अधिकांश भारतीय छोटे गाँवो में ही रहते हैं।
ज़ाकिर हुसैन (संगीतकार)

जीवन परिचय

ज़ाकिर हुसैन का बचपन मुंबई में ही बीता। 12 साल की उम्र से ही ज़ाकिर हुसैन ने संगीत की दुनिया में अपने तबले की आवाज़ को बिखेरना शुरू कर दिया था। प्रारंभिक शिक्षा और कॉलेज के बाद ज़ाकिर हुसैन ने कला के क्षेत्र में अपने आप को स्थापित करना शुरू कर दिया। 1973 में उनका पहला एलबम लिविंग इन द मैटेरियल वर्ल्ड आया था। उसके बाद तो जैसे ज़ाकिर हुसैन ने ठान लिया कि अपने तबले की आवाज़ को दुनिया भर में बिखेरेंगे। 1973 से लेकर 2007 तक ज़ाकिर हुसैन विभिन्न अंतरराष्ट्रीय समारोहों और एलबमों में अपने तबले का दम दिखाते रहे। ज़ाकिर हुसैन भारत में तो बहुत ही प्रसिद्ध हैं साथ ही साथ ही विश्व के विभिन्न हिस्सों में भी समान रूप से लोकप्रिय हैं।
विषु

विषुक्कणी

विषु के दिन की प्रमुख विशेषता "विषुक्कणी" है। 'विषुक्कणी' उस झाँकी-दर्शन को कहते हैं, जिसका दर्शन विषु के दिन प्रात:काल सर्वप्रथम किया जाता है। ऐसा विश्वास है कि विषुक्कणी का प्रभाव वर्ष भर रहता है। विषु की पूर्व संध्या को 'कणी' दर्शन की सामग्री इकट्ठी करके सजा दी जाती है। एक काँसे के डेगची या अन्य किसी बर्तन में चावल, नया कप़ड़ा, ककड़ी, कच्चा आम, पान का पत्ता, सुपारी, कटहल, आइना, अमलतास के फूल आदि सजा कर रख दिए जाते हैं। इस बर्तन के पास एक लम्बा दीपक जलाकर रखा जाता है। प्रातः काल परिवार का कोई बुजुर्ग व्यक्ति एक-एक करके परिवार के सदस्यों की आँखें मूंद 'विषुक्कणी' तक ले आकर आँखें खुलवाते हैं। उपर्युक्त 'कणी' का दर्शन कराने के बाद घर के बुजुर्ग परिवार के सभी सदस्यों को 'कैनीट्टम' या भेंट में कुछ रुपये देते हैं। इस अवसर पर दावत भी दी जाती है। उत्तरी केरल में विषु के दिन आतिशबाजी का आयोजन भी होता है।
परिधीय यंत्र

परिधीय यंत्र (peripheral, पेरिफ़रल) ऐसा यंत्र है जिसके द्वारा संगणक (कम्प्यूटर) में सूचना पहुँचाई जाती है या संगणक से बाहर पहुँचाई जाती है।
विश्वसह १

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
राशन-व्यवस्था

दुर्लभ साधनों, वस्तुओं तथा सेवाओं को नियंत्रित ढंग से वितरित करना राशन-व्यवस्था (राशनिंग) कहलाता है।
बाळकृष्ण शिवराम मुंजे

जीवन परिचय

डॉ मुंजे का जन्म 1872 में मध्य प्रान्त (सेन्ट्रल प्रोविन्स ; वर्तमान में छत्तीसगढ़) के बिलासपुर में हुआ था। उन्होंने 1898 में मुम्बई में ग्रांट मेडिकल कॉलेज से मेडिकल डिग्री ली। फिर मुम्बई नगर निगम में चिकित्सा अधिकारी के रूप में काम करने लगे। सैन्य जीवन में उनकी गहरी रुचि के चलते वो सेना में कमीशन अधिकारी बन गए। सेना की चिकित्सा शाखा उन्होंने दक्षिण अफ्रीका में बोअर युद्ध में भाग लिया।
गांधीजी की मुस्लिम तुष्टीकरण की नीति से असहमत होने के कारण डॉ॰ मुंजे कांग्रेस से अलग हो गए और उनकी गिनती हिन्दू महासभा के तेजस्वी नेताओं में होने लगी। 1930 और 1931 के गोलमेज सम्मेलनों में वे हिन्दू महासभा के प्रतिनिधि के रूप में गए थे जबकि गांधीजी केवल 1931 के सम्मेलन में कांग्रेस के प्रतिनिधि के रूप में गए। गोलमेज सम्मेलन के बाद फरवरी से मार्च 1931 तक यूरोप का भ्रमण किया। 15 मार्च से 24 मार्च तक वे इटली में भी रुके। वहाँ वे मुसोलिनी से भी मिले। 
1934 में मुंजे ने सेंट्रल हिंदू मिलिट्री एजुकेशन सोसाइटी की स्थापना की जिसका उद्देश्य मातृभूमि की रक्षा के लिए युवा हिंदुओं को सैन्य प्रशिक्षण देना और उन्हें 'सनातन धर्म' की शिक्षा देना था। साथ ही, निजी सुरक्षा और राष्ट्रीय सुरक्षा की कला में युवाओं को प्रशिक्षित करना था।
जनता पार्टी

प्रधानमंत्री इंदिरा गांधी द्वारा लागू आपातकाल (1975-1976) के बाद जनसंघ सहित भारत के प्रमुख राजनैतिक दलों का विलय कर के एक नए दल जनता पार्टी का गठन किया गया। जनता पार्टी ने 1977 से 1980 तक भारत सरकार का नेतृत्व किया। आंतरिक मतभेदों के कारण जनता पार्टी 1980 में टूट गयी।
डॉ• सुब्रमणियन स्वामी जनता पार्टी के राष्ट्रीय अध्यक्ष रह चुके हैं। वर्ष 2013 में इसका विलय भारतीय जनता पार्टी में हो गया।
नोब्लेस (मन्ह्वा)

चित्र:Noblesse (manhwa) Cover.jpg
Noblesse_(manhwa)_Cover.jpg
नोब्लेस (कोरियाई: 노블레스, अंग्रेजी: Noblesse) मन्ह्वा वेबकॉमिक है जिसका लेखक है सन जाए हो और चित्रकार है ली ग्वान सू। इसका प्रकाशन 30 दिसम्बर 2007 में शुरू हुआ था नावर नाम के दक्षिण कोरियाई वेबसाइट पर। इसके प्रसंसको ने इसका कई भाषाओ में अनुवाद किया जिसके बाद यह एशिया और पश्चिमी देशो में काफी प्रसिद्ध हुआ। 2014 नावर ने अधिकारिक अंग्रेजी अनुवाद प्रकाशित करना भी शुरू कर दिया साथ ही अपनी वेबसाइट पर प्रसंसको को इसे कई अन्य भाषाओ में अनुवाद करना का मौका दिया। इन भाषाओ में हिंदी, बंगाली, जापानी अन्य कई भाषाए शामिल है|

कथा

नोब्लेस की कथा कैडिस एत्रामा दी रैज़ेल (उर्फ़ राइ) के बारे में जो एक बहुत शक्तिशाली वैम्पायर या नोबल है। राइ 820 वर्ष बाद समाधी से जगता है एक खाली ईमारत में जो की दक्षिण कोरिया में स्थित है। राइ को पता चलता है की मानव काफी प्रगति कर चुके है और कई नै नै खोज भी कर चुके है| तब राइ अपनी शक्तियों की मदद से अपने वफादार नौकर फ्रैंकनस्टाइन को खोजता है जो की एक हाई स्कूल में प्रिंसिपल है। फ्रैंकनस्टाइन की मदद से राइ उसी हाई स्कूल में प्रवेश ले लेता है और 3 बच्चो से मिलता है जो की हान शिन्वु, इकहान और युना है। राइ बाद में अपने साथियों के साथ संघ या यूनियन नामक एक गुप्त संसथान जिसका मकसद नोबल से शक्तिशाली बनने का है, उनसे कई युद्ध लड़ता है।
सुहास खामकर

करियर

उन्होंने 16 साल की उम्र से ही जिम में वर्क आउट करना शुरू कर दिया था। खामकर बॉडी बिल्डिंग प्रतियोगिताओं में कई बार भारत का प्रतिनिधित्व कर चुके है और कई खिताब अपने नाम कर चुके है। इसके पूर्व वे सेंट्रल रेलवे में टिकट कलक्टर भी रह चुके हैं। सुहास को बॉडी बिल्डिंग के क्षेत्र में भारत श्री, मिस्टर इंडिया, एशिया श्री और मिस्टर एशिया जैसे कई बड़े खिताब मिल चुका है।
महाराष्ट्र सरकार ने सुहास को बॉडी बिल्डिंग के क्षेत्र में उल्लेखनीय योगदान लिए महाराष्ट्र के पनवेल में नायब तहसीलदार के पद पर नियुक्त किया था, लेकिन एक जमीन से जुड़े मामले में एंटी करप्शन ब्यूरो (एसीबी) ने 50 हजार रुपए की रिश्वत मांगते पकडे जाने पर उन्हें सस्पेंड कर दिया गया।
कपिल काक

कपिल काक भारतीय वायु सेना के सेवानिवृत अधिकारी हैं। वो सेना में एयर मार्शल रह चुके हैं। उन्हें वर्ष १९८१ में विशिष्ट सेवा मेडल से नवाजा गया।
शाह फैसल

दर्शनों की संख्या पर कश्मीर-भारत संबंधों

शाह फैसल ने भारत और पाकिस्तान के बीच रिश्तों के बारे में काफी कुछ बहुत ही सुक्ष्म तरीके से कहा है जिसे काफी बार सराहा गया है। 2016 में कश्मीर में अशांति के दौरान शाह फैसल ने राष्ट्रीय मीडिया को  बुरहान वाणी से तुलना करने के लिए उनके तस्वीर का इस्तमाल करने को मना किया।

आलोचना

कई कश्मीरियों उन्हें भारतीय नौकरशाही का 'पोस्टर बॉय ' कहते हैं।
जाने तू या जाने ना

संगीत

इस फिल्म में ए आर रहमान ने मयुजिक दिया है।
बुर्ज अल अरब

बुर्ज अल अरब एक गगनचुम्बी इमारत है।
उड़ी, जम्मू और कश्मीर

नामोत्पत्ति

एक १९वीं शताब्दी के ब्रिटिश यात्री के अनुसार इस स्थान पर रालन (सेसलपिनिया डेकापेटाला, Caesalpinia decapetala) के पेड़ों की भरमार थी जो कश्मीरी भाषा में "उड़ी" कहलाते हैं और सम्भव है कि इन्हीं के नाम पर इस स्थान का नाम पड़ा।

इतिहास

सन् १९४७ में भारत विभाजन से पहले उड़ी तहसील मुज़फ़्फ़राबाद ज़िले का हिस्सा हुआ करती थी। १९४७ के भारत-पाक युद्ध के बाद उस ज़िले का अधिकतर हिस्सा पाक-अधिकृत कश्मीर में पड़ा और उड़ी तहसील को बारामूला ज़िले में सम्मिलित कर लिया गया।

2016 उड़ी हमला

उड़ी हमला 18 सितम्बर 2016 को जम्मू और कश्मीर के उड़ी सेक्टर में एलओसी के पास स्थित भारतीय सेना के स्थानीय मुख्यालय पर हुआ, एक आतंकी हमला था, जिसमें 18 जवान शहीद हो गए। सैन्य बलों की कार्रवाई में सभी चार आतंकी मारे गए। यह भारतीय सेना पर किया गया, लगभग 20 सालों में सबसे बड़ा हमला था।
बिस्मिल

संक्षिप्त इतिहास

सन् 1936 में कोन्या से भारी संख्या में तुर्की भागकर आये विस्थापित कुर्द लोगों को बसाने के लिये इस जिले को बनाया गया था।

भौगोलिक जानकारी

तुर्की के दक्षिणी-पूर्वी आनातोलिया क्षेत्र के दियारबाकिर प्रान्त के पूर्व में स्थित इस जिले का क्षेत्रफल 1,737.28 वर्ग किलोमीटर (670.77 वर्ग मील) है। भौगोलिक दृष्टि से यह समुद्र तल से 550 मीटर की ऊँचाई पर अवस्थित है।
बिस्मिल जिले का मुख्यालय अपने खूबसूरत पार्कों के लिये भी जाना जाता है।
चाकू

चाकू या छुरा या छुरी एक काटने वाला औज़ार होता है जिसमें एक या एक से अधिक काटने वाली धार होती है। आमतौर से चाकुओं को हाथ से पकड़ने के लिए एक दस्ता (हैंडल) होता है हालाँकि यह आवश्यक नहीं है। चाकू मानवों द्वारा बहुत प्राचीनकाल से इस्तेमाल होते आये हैं और इतिहासकारों को कुछ चाकू-नुमा औजारों के २५ लाख वर्ष से भी पुराने अवशेष मिले हैं। मानवों ने सबसे पहले छुरे पत्थरों को तराशकर धार देकर बनाए थे, लेकिन बाद में धातुओं का प्रयोग आम हो गया।
हीन ग्रह परिपत्र

हीन ग्रह परिपत्र (Minor Planet Circular) एक वैज्ञानिक पत्रिका है जो हर पूर्णिमा पर हीन ग्रह केन्द्र द्वारा प्रकाशित की जाती है। इसमें खगोलशास्त्रीय समीक्षा, हीन ग्रहों व धूमकेतुओं की परिक्रमा कक्षाओं (ओरबिटों) व पंचांग से सम्बन्धित जानकारी, और कुछ प्राकृतिक उपग्रहों से सम्बन्धित जानकारी भी सम्मिलित होती है। नये खोजे गये क्षुद्रग्रह, धूमकेतु व अन्य हीन ग्रह या उनकी कक्षाओं के बारे मे ज्ञात नई जानकारी भी इसमें शामिल की जाती है।
वित्तीय संस्था

वित्त एवं अर्थव्यवस्था के सन्दर्भ में, उन संस्थाओं को वित्तीय संस्थाएँ (financial institution) कहते हैं जो अपने ग्राहकों एवं सदस्यों को वित्तीय सेवाएँ (जैसे ग्राहक का धन जमा रखना, ग्राहक को ऋण देना, बैंक ड्राफ्ट देना, निधि अन्तरण आदि) देते हैं। 
बैंक, भवन-निर्माण सोसायटी, बीमा कम्पनियाँ, पेंशन फण्ड कम्पनियाँ, दलाल संस्थाएँ आदि वित्तीय संस्थाओं के कुछ उदाहरण हैं। किसी भी देश की प्रगति मे वित्तीय संस्थानोँ की अहम भूमिका होती है।
वित्तीय संस्थान बैंकिंग, इंश्योरैंस, म्यूचुअल फंड, शेयर बाज़ार, गृह ऋण, दूसरे ऋण, क्रेडिट कार्ड के क्षेत्रो मे काम करते है। वित्तीय संस्थानोँ का मुख्य काम देश मे मुद्रा के प्रवाह को नियंत्रित करना होता है। 
उद्योग-धन्धों को चलाने मे पूंजी की ज़रूरत होती है। ये उन्हें वित्तीय संस्थान प्रदान करते है। उद्योग, जनता को रोजगा उपलब्ध कराते है। वित्तीय संस्थानोँ की मदद से आम लोग उद्योगो मे अपनी पूंजी लगा के एक तरफ मुनाफा कमाते है तो दूसरी तरफ देश के विकास मे योगदान देते हैं। 
ये संस्थान लोगो को उनकी ज़रूरतों को पूरा करने के लिये तरह तरह के ऋण देते है। जैसे घर खरीदने के लिये गृह ऋण, उच्च शिक्षा के लिये शिक्षा ऋण, कार और मोटरसाइकल के लिये ऑटोमोबाइल ऋण और दूसरी ज़रूरतोँ के लिये व्यक्तिगत ऋण। बैंकोँ मे लोग बचत खाते खोल के अपना पैसा जमा करते है। इसके अलावा लोग इंश्योरैंस या बीमा मे भी निवेश करते है। शेयर बाज़ार और म्यूचुअल फंड मे पूंजी निवेश मे भी आजकल वित्तीय संस्थान लोगो के लिये शेयर दलाल की भूमिका अदा करते है। 
लोगों से इक्कट्ठा किया हुआ पैसा उद्योगो और देश के विकास मे लगाया जाता है। वित्तीय संस्थान न सिर्फ निजी कम्पनियोँ को बल्कि राज्यो और केन्द्र सरकार को भी तरक्की के कामो के लिये पूंजी मुहैया कराते है।
वनडियम(IV) ऑक्साइड

वनडियम (IV) ऑक्साइड एक अकार्बनिक यौगिक है।
बहू हमारी रजनी कांत

पटकथा

यह कहानी रजनी (रिद्धिमा पंडित) की है, जो अपनी सासु माँ के उम्मीदों पर खरा उतरने की कोशिश करते रहती है। लेकिन उसकी सासु माँ को हमेशा उसमें कुछ कमी लगते रहता है।